section_heading: Cibona Zagreb
paragraph_text: U 1. kolu Eurolige Bogdanović je predvodia Cibonu s 28 koševa u porazu od Barcelone, a njegovih 28 koševa bilo je jednako zbroju koševa dvojici najboljih Barceloninih igrača (Rubia i Navarra). Zahvaljujući njegovoj igri, nisu se ostvarila predviđanja javnosti koja je Ciboni, tada klubu u rasulu, predviđala rekordan poraz protiv Katalonaca. Dapače, Cibona je veći dio utakmice odolijevala te na kraju izgubila s 14 koševa.<ref>Dražen Brajdić. Bogdanović zabio 28 koševa, kao Rubio i Navarro zajedno Večernji list, 21. listopada 2010. (pristupljeno 6. travnja 2018.) Nakon te utakmice, Neven Spahija, tada trener Fenerbahçea, nazavao ga je ponajboljim igračem u Europi.<ref>Igor Flak. Spahija: Bojan je ponajbolji u Europi Večernji list, 28. listopada 2010. (pristupljeno 6. travnja 2018.) Iako je te jeseni dobio nekoliko ponuda europskih klubova, sve ih je odbio izjavivši da će "iz inata igrati za Cibonu".<ref>Igor Flak. Bogdanović: Znam da već sada imam ponude, ali iz inata igrat ću za Cibonu! Večernji list, 15. studenoga 2010. (pristupljeno 6. travnja 2018.) Bio je najbolji strijelac Jadranske lige za sezonu 2010./11. s prosjekom od 22 postignuta koša po utakmici.<ref>Jonathan Givony. European Roundup: Breakout Bogdanovic Draft Express, 17. studenog 2010. (pristupljeno 6. travnja 2018.)